Royal Family Kids Kamp 2019 – Anker van Hoop
Gepubliseer op Mei 27, 2019 Junie 11, 2019 deur Letitia Pienewald
Hier volg opwindende nuus van die blog se praktiese omgee been Liefde in Aksie!
So dis amper tyd vir die Royal Family Kids kamp wat die Kempton Park span van I.C.Y. hierdie jaar gaan aanbied en ek raak elke dag meer opgewonde daaroor want ons gaan weer die geleentheid kry om seer kinderharte se lewens aan te raak met Jesus se hoop & omgee. Die kamp gaan wees vanaf 23 tot 28 Junie.
Net om julle weer te herinner aan hierdie organisasie en die wonderlike werk wat hulle doen, hiermee hulle pamflet:
Van julle sal onthou dat ek laas jaar se kamp bygewoon het as vrywilliger en Liefde in Aksie verteenwoordiger. Ek sal graag vir 'n tweede keer wil saamgaan om Jesus se hande en voete te wees. As jy my wil borg of 'n bydrae wil maak is jy baie welkom. Laat weet my asseblief. Ek sal dit so waardeer. My spaarbussie vir die kamp is sover 1/3de vol. Die koste as vrywilliger beloop R1 500.00.
Daar is ook 'n lysie van benodighede as julle so wil help ondersteun. Hier is hy…
En dan. Sal jy asseblief saam-bid dat elke kind wat op die kamp kom 'n spesiale ontmoeting met Jesus sal hê? Dat Sy sagte liefde kans sal kry om hulle seer harte aan te raak en gesond te maak. Dat Hy Sy ware hoop diep in hulle harte sal kom plant. En dat hulle HOPE pret sal hê!
Hy is die omgee agter Liefde in Aksie se hande en voete. Dankie dat julle ons in staat stel en dat julle ook glo in 'n verskil maak. Al is dit net met vriendelik-wees. Die wêreld kyk dikwels neer op kindness maar in Abba-God se oë tel dit soveel.